
CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A  NR. 192

      din 24 noiembrie 2011

privind închirierea unui teren şi preluarea unor contracte de închiriere de către persoane juridice

Consiliul Local al Municipiului Sighişoara;

               
Având în vedere expunerea de motive a Primarului municipiului cu propunerea de închiriere a  unui teren şi preluarea unor contracte de închiriere de către persoane juridice;
Având în vedere cererile unor persoane juridice, adresate Municipiului Sighişoara, prin care acestea solicită închirierea unui teren aferent construcţiilor şi preluarea unor contracte de închiriere; 

Având în vedere că în urma închirierii terenului şi preluarea contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin închirierea terenului şi preluarea contractelor de închiriere se aduc venituri suplimentare la bugetul local;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea terenului aferent construcţiilor şi preluarea unor contracte de închiriere, îndeplinindu-se prevederile legale;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei de comerţ şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea directă a suprafeţei indivize de 266 mp. teren, aferent apartamentelor nr. I/II, I/III şi II, situat în Municipiul Sighişoara, Piaţa Octavian Goga, nr. 2, din suprafaţa totală de 302 mp. curţi – construcţii, înscris în C.F. nr. 3142, sub nr. top. 1845, către S.C. Gia S.R.L., proprietara apartamentelor nr. I/II, I/III şi II.

Chiria va fi de 1,00 leu/mp./an, stabilită conform art. 4 din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.12.2011, cu posibilităţi de prelungire.
Art.2. Se aprobă preluarea, începând cu data de 01.12.2011,  a contractului de închiriere nr. 211/2008, având ca obiect terenul aferent construcţiei (fosta centrală termică),  în suprafaţă de 168 mp., situat în Municipiul Sighişoara, str. Mihai Viteazu, nr. 117A,  de către S.C. T&K S.R.L., întrucât această societate este actualul chiriaş al construcţiei (fosta centrală termică), închiriată de la S.C. Apă Termic Transport S.A.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 211/2008 îşi menţin valabilitatea între Municipiul Sighişoara şi S.C.T&K S.R.L.
Art.3. Se aprobă preluarea, începând cu data de 01.12.2011,  a contractului de închiriere nr. 1040/2007, aşa cum a fost modificat şi completat prin actul adiţional nr. 1/2010, având ca obiect terenul în suprafaţă de 101 mp., ocupat de terasă, aferentă spaţiului cu altă destinaţie decât locuinţă - alimentaţie publică, situat în Municipiul Sighişoara, str. Hermann Oberth, nr. 1, de către S.C. Geotrans S.R.L., întrucât aceasta este proprietarul actual al spaţiului cu altă destinaţie decât locuinţă - alimentaţie publică şi actualul chiriaş S.C.Italy Sig Pan S.R.L. şi-a exprimat acordul în acest sens.

Chiria este cea stabilită prin contractul de închiriere şi se va indexa cu indicele de inflaţie semestrial.

Termenul închirerii se prelungeşte cu 5 (cinci) ani.

Restul clauzelor contractuale din contractul de închiriere nr. 1040/2007, aşa cum a fost modificat şi completat prin actul adiţional nr. 1/2010, îşi menţin valabilitatea între Municipiul Sighişoara şi S.C.Geo Trans S.R.L.
Art.4. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Daniela Muşunoi










Contrasemneaza:






             


p.Secretarul municipiului,










Iov Roiban
(Prezenta hotărâre s-a adoptat cu 15 voturi pentru şi o abţinere)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Arhitect şef;

1 ex. Direcţia economică

11 ex.IR /FM

